**Kormányhivatalnál igényelhető Gépkocsi Szerzési Támogatás tájékoztató (elektromos mopedekre)**

A **Mozgalmas Időskorért** Egészségmegőrző és Prevenciós Közhasznú **Egyesületünk** tevékenysége a mozgássérültek és a már nehezebben mozgó idősek mindennapi életét megkönnyítő eszközök népszerűsítése Magyarországon.

Egyesületünkkel sokakat tájékoztatunk a megyei **Kormányhivatalhoz benyújtható kérelem lehetőségéről** és részleteiről. A kérelem benyújtására két beadási határidő van. Az első félévben **március 31**, a második félévben pedig **szeptember 30**. A benyújtott pályázatokra rendelkezésünkre áll a támogatási keret, így azok, akik anyagi nehézségeik miatt nem tudnák kifizetni az önrészt, mégis élhetnek az utalvány előnyeivel.

A gépkocsi szerzési támogatás (ez vonatkozik az elektromos mopedekre is) formanyomtatványa megyénként letölthető a honlapunkról :[http://mozgalmasidoskor.hu/dokumentumok](http://mozgalmasidoskor.hu/dokumentumok" \t "_blank) . Érdemes megpályázni, mert ha valaki három- vagy négykerekű segédmotoros kerékpárnak minősülő járműre vagy gépi meghajtási kerekesszékre pályázik, és megkapja az utalványt, egyesületünkön keresztül támogató segítségével **plusz költség nélkül** elektromopedre válthatja. **A kérelmeket 2015. március 31-ig kell benyújtani** a lakóhely szerinti kormányhivatal szociális- és gyámhivatalához.

Fontos, hogy a kérelemben **a „személygépkocsi támogatáson belül” a „D. Gépi meghajtású kerekesszék” kategóriát jelöljék be**, így tudják azt majd elektromopedre váltani.

Önkénteseinkkel rendszeresen meglátogatunk nyugdíjas klubokat, egyesületeket, nappali étkeztetéssel foglalkozó intézményeket, és igény szerinti információs anyaggal látjuk el őket. ***Érdeklődés esetén bemutatót is tartunk, ahol mindenki interaktív módon ismerheti meg az idősek mindennapjait segítő eszközök használatát, kezelését. Ebben az évben az elektromos mopedeket mutatjuk be***, **amelyről képeket és részletes leírást a mellékletben csatolok.** Amennyiben szeretné igénybe venni az interaktív bemutató lehetőségét, időpont egyeztetése után szívesen meglátogatjuk az Önöket is! A bemutatókat ingyenesen tartjuk.

Egyesületünk bátran ajánlja az elektromoped-szórólapon feltüntetett vállalkozást, ahonnan kedvezményes áron (akár részletre is) elérhetőek ezek az eszközök. Kérjük, Ön is ajánlja azoknak, akiknek szükségük lehet rá! *(igény esetén postán több szórólapot is küldünk)*

Egyesületünkről és korábbi programjainkról a honlapunkon talál bővebb információt: <http://www.mozgalmasidoskor.hu/programjaink>

Bármilyen kérése, kérdése merülne fel, keressen bizalommal!

Visszajelzését várva

Üdvözlettel, Jancsó Ferenc Elnök

Telefonszám: 22/379-185